
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A  NR. 67
                                                             din 26 martie 2020
   privind aprobarea procedurii de desfășurare prin mijloace electronice a ședințelor Consiliului Local
   al Municipiului Sighișoara, în situații excepționale, constatate de autoritățile abilitate
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 8.788/25.03.2020 şi la Consiliul Local Sighișoara cu nr. 8.798/25.03.2020, de referatul de aprobare, înregistrat cu nr. 8.786/25.03.2020 al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile art. 50 și art. 51 alin. (1) din Anexa nr. 1 - ”Măsuri de primă urgență cu aplicabilitate directă” din Decretul nr. 195 din 16 martie 2020 privind instituirea stării de urgență pe teritoriul României;
Văzând prevederile art. 7 alin. (2), art. 9 alin. (1) și art. 26 alin. (2) din Ordonanța de Urgență a Guvernului nr. 1/1999 privind regimul stării de asediu și regimul stării de urgență, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 134 alin. (2) și ale art. 139 alin. (5) lit. c) din aceasta;

Având în vedere prevederile Legii nr. 52/2003 privind transparența decizională în administrația publică, republicată, cu precădere cele ale art. 7 alin. (13) din aceasta;

Dată fiind adresa nr. MDRAP - 46.408/23.03.2020, transmisă de către Instituția Prefectului -  Județul Mureș prin adresa cu nr. 104.291/SVI/24.03.2020 și înregistrată la Municipiul Sighișoara cu nr. 8.673/24.03.2020;
Având în vedere Raportul de specialitate al Compartimentului Administrare Sistem Informatic, înregistrat cu nr. 8.790/25.03.2020, prin care se propune aprobarea procedurii de desfășurare prin mijloace electronice a ședințelor Consiliului Local al Municipiului Sighișoara, în situații excepționale, constatate de autoritățile abilitate;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. a) și b), alin. (3) lit. a), art. 139 alin. (3) lit. i) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. Se aprobă desfășurarea prin mijloace electronice, prin intermediul unei platforme online, a ședințelor Consiliului Local Sighișoara, în situații excepționale, constatate de către autoritățile abilitate, precum epidemiile, pandemiile, fenomenele naturale extreme și alte situații care fac imposibilă prezența consilierilor locali la sediul Consiliului Local al Municipiului Sighișoara.
Art. 2. Se aprobă procedura de desfășurare a ședințelor Consiliului Local al Municipiului Sighișoara, în situațiile prevăzute la art. 1 din prezenta hotărâre, conform Anexei ce face parte integrantă din prezenta hotărâre. 
Art. 3. Cu ducerea la îndeplinire a prevederilor prezentei hotărâri se încredinţează Consiliul Local Sighișoara, Primarul Municipiului Sighişoara şi aparatul de specialitate al Primarului Municipiului Sighişoara.
Art. 4. Prin grija Secretarului General al Municipiului Sighişoara, Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţa publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

     Șoneriu Mihai - Marcel              
                                                Contrasemnează pentru legalitate
                                     SECRETARUL GENERAL al municipiului,
                             Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Compartimentul Administrare Sistem Informatic;

  1 ex. Serviciul Administrație Publică Locală;

  1 ex. domnilor consilieri locali ai Consiliului Local Sighișoara.

27 ex.
B.A.                
